Здравейте,


Имам следния казус. Един университет има електронна платформа на която качва лекциите и упражненията си, която е достъпна само за студентите, които учат в него. Група преподаватели от една от катедрите обаче отказват да предоставят упражненията си с довода, че презентациите за упражненията представлявали интелектуална собственост. Тези презентации са били предадени като материал на студентите, т.е. те са ги виждали вече и напрактика съществува вероятност част от тях да са ги записали по време на предаването. В самите файлове обаче има изобилие от графични изображения от Интернет за които съм убеден, че не притежават право да ги използват.


Мога ли да се позова на ЗАПСП по някакъв начин, за да поискам да ги предоставят на студентите, защото от наличието на тези материали зависи целия изпит…




Изключения при квалифицирането на предмети по авторското право (ЗАПСП)
======================================================================

 

Цитирали сте в запитването си разпоредбата на чл. 24, т.8, т. 9 и т. 11 от ЗАвПСП, а именно – “без съгласието на носителя на авторското право и без заплащане на възнаграждение е допустимо:  

8. публичното представяне и публичното изпълнение на публикувани произведения в учебни или в други образователни заведения, ако не се получават парични постъпления и не се заплащат възнаграждения на участниците в подготовката и реализирането на представянето или изпълнението;  

9. (изм. – ДВ, бр. 99 от 2005 г., в сила от 10.01.2006 г.) възпроизвеждането на вече публикувани произведения от общодостъпни библиотеки, учебни или други образователни заведения, музеи и архивни учреждения, с учебна цел или с цел съхраняване на произведението, ако това не служи за търговски цели;


11. предоставянето на достъп на физически лица до произведения, намиращи се в колекциите на организации по смисъла на т. 9, при условие че се извършва за научни цели и няма търговски характер.”


Евентуално може да са приложими въпросните разпоредби, но при ред условия. Не става ясно от запитването Ви дали действително вече са били публикувани въпросните произведения, освен това преподавателите получават възнаграждение за тях, т.е. т. 8 по-скоро не е приложима. 


Поздрави,  

адв. Николина Митова  

тел. 0898 303092




В случай че въпросните презентации вече са били публикувани, считам, че можете да се позовете на разпоредбата на чл. 24, т. 9 от ЗАСП и да претендирате за свободното им ползване. 


Поздрави,  

адв. Николина Митова  

тел. 0898 303092




Здравейте, 


съгласно чл. 3, ал. 1, т. 1 от ЗАвПСП обект на авторското право е всяко произведение на науката, което е резултат на творческа дейност и е изразено по какъвто и да е начин и в каквато и да е обективна форма, като:  

1. произведения на научната и техническата литература. 


Както обяснявате, се касае за произведения на университетски преподаватели, които са произведения на научната и техническата литература и университетските преподаватели имат всички имуществени и неимуществени права съгласно ЗАвПСП, вкл. да решат дали създаденото от тях произведение може да бъде разгласено, кога и по какъв начин. Разпоредбата на чл. 41 от цитирания закон е приложима, доколкото в трудовия договор или в акта за назначаване не е уговорено друго.


Поздрави,  

адв. Николина Митова  

тел. 0898 303092




(от автора) Търсих в закона за авторското право и сродните му права и си мисля следните опции:


– “Презентация за упражнение” изобщо попада ли в предметите, изброени в закона? Защото това е електронна презентация направена на PDF документ. Евентуално да се тълкува като произведение, създадено по трудово или служебно правоотношение (по чл. 41)? Тогава би трябвало университета като работодател да упражни правото си по чл. 42, ал. 2 от ЗАПСП и да ни предостави материалите?  

– Тъй като в “презентацията за упражнение” има анонимизирани данни на пациенти, референтни стойности на изследвания и т.н. (т.е. неща, които не са “научни открития”) то може ли изобщо този материал да е изключение по чл. 4, т. 4 от ЗАПСП (защото това са все пак данни)?  

– Ако все пак презентацията е предмет на този ЗАПСП, може ли чрез чл. 24, т. 8, т. 9 (защото те вече един път са публикувани и след това премахнати), т. 11 ние студентите да получим достъп до тези материали?


Цялата работа е, че катедрата иска догодина да започне да принтира тези презентации и да почне да ги продава нелегално (както вече доста катедри в уни правят) и използват довода за “интелектуална собственост”, за да не им подбием нелегалния бизнес догодина…


